CELEX: 32003D0573
Language: sl
Date: 2003-07-31 00:00:00
Title: Odločba Komisije z dne 31. julija 2003 o spremembi Odločbe 94/85/ES o uvozu svežega perutninskega mesa in Odločbe 2000/609/ES o zdravstvenih pogojih za uvoz svežega mesa ratitov za Bocvano (notificirano pod dokumentarno številko K(2003) 2755)Besedilo velja za EGP

Pomembno pravno obvestilo

|

32003D0573

Uradni list L 194 , 01/08/2003 str. 0089 - 0091

		Odločba Komisijez dne 31. julija 2003o spremembi Odločbe 94/85/ES o uvozu svežega perutninskega mesa in Odločbe 2000/609/ES o zdravstvenih pogojih za uvoz svežega mesa ratitov za Bocvano(notificirano pod dokumentarno številko K(2003) 2755)(Besedilo velja za EGP)(2003/573/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 91/494/EGS z dne 26. junija 1991 o pogojih zdravstvenega varstva živali, ki urejajo trgovanje s svežim perutninskim mesom znotraj Skupnosti in uvoz tega iz tretjih držav [1], kakor je bila nazadnje spremenjena z Direktivo 1999/89/ES [2], in zlasti člena 9(1) Direktive,ob upoštevanju naslednjega:(1) V Odločbi Komisije 94/85/ES [3], kakor je bila nazadnje spremenjena z Odločbo 2001/773/ES [4], je naveden seznam tretjih držav, iz katerih je dovoljen uvoz svežega perutninskega mesa.(2) Odločba Komisije 2000/609/ES [5], kakor je bila nazadnje spremenjena z Odločbo 2000/782/ES [6], določa pogoje zdravstvenega varstva živali in javnozdravstvene pogoje ter veterinarsko certificiranje za uvoz mesa gojenih ratitov.(3) Pregledi, ki jih je opravila Komisija v Bocvani maja 2001 so pokazali, da ima ta država dovolj dobro strukturirano in organizirano veterinarsko službo glede zdravstvenega stanja ratitov. Vendar pa zakonodaja v Bocvani ni v celoti vključevala zahteve po uradnem obveščanju o aviarni influenci.(4) Bocvana je sedaj spremenila svojo zakonodajo tako, da je zagotovila, da se pristojni organ uradno obvešča o aviarni influenci.(5) Odločba Komisije 94/85/ES bi se torej morala spremeniti, da se Bocvana vključi na seznam v njeni prilogi. Zaradi jasnosti bi se morala Priloga nadomestiti v celoti.(6) V Prilogi k Odločbi 94/85/ES mora biti jasno navedeno, da je Bocvana odobrena samo za meso ratitov.(7) Prilogo I k Odločbi 2000/609/ES bi tudi bilo treba spremeniti, da se Bocvana vključi na seznam odobrenih držav, ki jim je odobren izvoz mesa gojenih ratitov v Evropsko unijo. Zaradi jasnosti bi se morala Priloga nadomestiti v celoti.(8) Zaradi zdravstvenih razmer v Bocvani v zvezi z atipično kokošjo kugo, bi morala Priloga I k Odločbi 2000/609/ES jasno navajati, da se mora za uvoz mesa gojenih ratitov iz Bocvane uporabljati vzorec spričevala "B".(9) Ukrepi, predvideni v tej odločbi, so v skladu z mnenjem Stalnega odbora za prehransko verigo ljudi in zdravstveno varstvo živali –SPREJELA NASLEDNJO ODLOČBO:Člen 1Priloga k Odločbi 94/85/ES se nadomesti s Prilogo I k tej odločbi.Člen 2Priloga I k Odločbi 2000/609/ES se nadomesti s Prilogo II k tej odločbi.Člen 3Ta odločba je naslovljena na države članice.V Bruslju, 31. julija 2003Za KomisijoDavid ByrneČlan Komisije[1] UL L 268, 24.9.1991, str. 35.[2] UL L 300, 23.11.1999, str. 17.[3] UL L 44, 17.2.1994, str. 31.[4] UL L 275, 18.10.2001, str. 17.[5] UL L 258, 12.10.2000, str. 49.[6] UL L 309, 9.12.2000, str. 37.--------------------------------------------------PRILOGA I"„PRILOGAZa uvoz iz držav na tem seznamu morajo biti izpolnjene ustrezne zahteve glede zdravstvenega varstva živali in javnozdravstvene zahteveoznaka ISO | Država | Sveže perutninsko meso | Posebni posebni zaznamki |AR | Argentina | X | |AU | Avstralija | X | |BG | Bolgarija | X | |BR | Brazilija | X | |BW | Bocvana | X | Samo meso ratitov |CA | Kanada | X | |CH | Švica | X | |CL | Čile | X | |CN | Kitajska (Ljudska republika) | X | |CY | Ciper | X | |CZ | Češka | X | |HR | Hrvaška | X | |HU | Madžarska | X | |IL | Izrael | X | |IS | Islandija | X | |KR | Koreja (Republika) | X | |LV | Latvija | X | |LI | Litva | X | |MG | Madagaskar | X | |MT | Malta | X | |MY | Malezija | X | Samo malajski polotok |NA | Namibija | X | Samo meso ratitov |NZ | Nova Zelandija | X | |PL | Poljska | X | |RO | Romunija | X | |SI | Slovenija | X | |SK | Slovaška | X | |TH | Tajska | X | |TN | Tunizija | X | |TR | Turčija | X | |US | Združene države Amerike | X | |UY | Urugvaj | X | |ZA | Južna Afrika | X | Samo meso ratitov |ZW | Zimbabve | X | Samo meso ratitov |"--------------------------------------------------PRILOGA II"„PRILOGA ISeznam tretjih držav ali delov tretjih držav, ki lahko izvažajo meso gojenih ratitov v Evropsko unijoOznaka ISO | Država | Deli ozemlja | Uporabljeni vzorec spričevala (A ali B) |AR | Argentina | | A |AU | Avstralija | | A |BG | Bolgarija | | A |BR-1 | Brazilija | Države Rio Grande do Sul, Santa Catarina, Paraná, São Paulo in Mato Grosso do Sul | A |BW | Bocvana | | B |CA | Kanada | | A |CH | Švica | | A |CL | Čile | | A |CY | Ciper | | A |CZ | Češka | | A |HR | Hrvaška | | A |HU | Madžarska | | A |IL | Izrael | | A |LI | Litva | | A |NA | Namibija | | B |NZ | Nova Zelandija | | A |PL | Poljska | | A |RO | Romunija | | A |SI | Slovenija | | A |SK | Slovaška | | A |TH | Tajska | | A |TN | Tunizija | | A |US | Združene države Amerike | | A |ZA | Južna Afrika | | B |ZW | Zimbabve | | B |"--------------------------------------------------